Antes que Deixa News prencipiase a archivar Usenet, los informes sobre os troles yeran imprecisos, habendo pocas prebas que estudiar. Manimenos, a partir d'alavez os enormes fichers han estau disponibles ta os investigadors. Puede que o primer (encara que poco documentau) caso sía a saga de 1982-83 d'Alex y Joan en os foros de CompuServe. Van Gelder, un periodista d'a revista Ms., documentó en 1996 o incidente en un articlo en dita publicación. Alex (en a vida real un psiquiatra cincuentón muit timido de Nueva York) se feba pasar por una rimbombante y antirreligiosa muller muda gritada Joan, atada a una siella de ruedas dimpués d'un accident d'auto, «ta poder relacionar-se millor con os suyos pacients femeninas». Ista farsa se prolongó entre dos anyos, y Joan plegó a convertir-se en un personache enormement detallau con una colección de relacions emocionals. Tot empecipió a venir-se abaixo quan Joan persuadió a una d'as suyas amigas en linia ta que tenese una aventura con Alex.